
România - stat suveran si independent ? 


O să-mi iau multe înjurături pentru postarea de faţă, dar, ca de fiecare dată, sunt pregătit. M-am obișnuit să fiu 
înjurat când pun logica și raţiunea înaintea sentimentelor. Însă, cei care mă înjură știu bine(sau, cel puţin, au 
sentimentul) că, până la urmă, cei care vor avea de suferit vor fi ei. Așa se întâmplă de fiecare dată cu cei care 
se lasă copleșiți de sentimente, amânând de fiecare dată momentul analizei la rece. Până la urmă te lovește 
realitatea și te doare! 


Să trecem însă la subiectul zilei. Ceea ce observăm, nu doar la noi, este explozia de entuziasm suveranist. 
Este un fenomen normal. Lumea s-a săturat de imbecilitatea politicilor globaliste, de degenerarea cultivată în 
masă și de toate tâmpeniile servite pe post de nouă normalitate. Astfel încât, așa cum e normal, lumea se 
orientează către contrariul globalismului. Care contrariu nu prea a existat deoarece nu a fost lăsat să apară. 
Abia târziu, când treburile deveniseră critice, au început să înflorească plăpânzii ghiocei ai suveranismului. 


Dacă mai ţineţi minte, pe vremea președinției lui Trump, a apărut un termen ciudat, care a început să fie 
cultivat peste tot: naționalismul economic. Era un termen absurd, menit a institui o doctrină stearpă, lipsită de 


țării în care te afli. Absolut aberant. De ce ai face asta dacă nu ai fundamenta-o de atașamentul pentru poporul 
tău? Păi dacă scoţi poporul din ecuația naționalistă — pentru a nu te lega de imigrație, că doar e statutată 
de sfântul Kalergi — ce-ţi mai rămâne? Doar un gol imens. Acesta e motivul pentru care iniţiativa lui Trump, în 
care atâţia își pun inutil speranţa, a fost, la vremea sa, o farsă. 


lată că a sosit momentul înţelegerii suveranismului. Ce este acest termen ieșit din joben peste noapte? E 
prea stearpă la vedere, s-a găsit un termen suficient de vag, de permisiv, care să facă posibilă introducerea, 
pe alocuri, și a chestiunilor despre care înainte nici măcar nu aveai voie să pomenești. Cu toate că pare mai 
aproape de naționalism, în realitate suveranismul e tot un avorton. Vă dau un exemplu cât se poate de hilar: 
suveranistul Simion, pentru a da bine în poză la Ambasada Israelului, promite că va umple ţara de evrei. Nici 
măcar nu-i întreabă pe ăia dacă vor să vină aici! Îi aduce el cu forţa, le bagă cetățenia în buzunar, chiar dacă 
ei n-au cerut-o! Te doare capul! 


Fix pe acest model, peste tot în Occidentul Colectiv, au apărut mișcări suveraniste. În Germania avem peste 
noapte două construcţii așa-zis radicale: una de dreapta, AfD și una de stânga, Bündnis Sahra Wagenknecht. 
În Franţa, Frontul Naţional reșapat de fiica fondatorului, joacă același rol. În Italia deja puterea a fost preluată 
de premianta Atlantic Council, Meloni. Și tot așa peste tot în lume. Un melanj de personaje dubioase, ieșite 


neprihănite din mâzga politicii locale, promit verzi și uscate. 


Pentru a înțelege mai bine fenomenul mă voi limita la așa-zisa ofertă politică din România, deoarece cei care 
mă citesc o cunosc bine. Radiografiind situația, observăm că avem două personalități proeminente — Simion și 
Șoșoacă — urmate de la distanță de un număr de independenţi. Aș putea să fac o analiză în profunzime, 
aducând pe masa de disecţie și restul plutonului, dar mă voi limita la cei doi și-o să explic imediat motivul. 


Pentru a putea conduce o ţară ai nevoie de un aparat. Dacă te opui statului subteran — așa cum pretinzi — 
trebuie să ai o masă critică de personalităţi, de specialiști în diverse domenii, gata să preia frâiele puterii la cât 
mai multe nivele. Să luăm ca exemplu Ministerul Educaţiei. Dacă ai impresia că punând un ministru vei reuși 
să schimbi structura și comportamentul acelui monstru stalinist — transformat după Revoluţie într-unul 
progresist — te înșeli! Doar pentru a mișca Ministerul Educaţiei în direcţia în care vrei trebuie să ai câteva sute 
de oameni care să fie puși pe funcţiile-cheie. Multiplicați asta la nivelul întregului stat. Gândiţi-vă că doar în 
Justiție ai nevoie să schimbi întregul aparat, în servicii și armată trebuie să-ţi pui oamenii cel puţin în funcții 
cheie, în Poliţie, în zona adminsitraţiei s.a.m.d. De câţi oameni ai nevoie? Ajungem probabil la zeci de mii de 
oameni care, repet, trebuie să fie specialiști buni în zona lor de activitate. Altfel n-ai ce face! 


lată de ce nu aduc în discuţia de astăzi independenţii care sunt asimilați mișcării suveraniste. Fără doar și 
poate, unii dintre ei sunt oameni onești, în care personal am toată încrederea. Doar că sunt singuri! Singur 
nu ai nicio şansă. Eşti zero din punct de vedere politic. Sistemul te joacă exact așa cum vântul de toamnă 


ghidează căderea frunzei uscate. Fără aparatul despre care vorbeam ești un mut care ţipă în lumea surzilor. 


lată de ce mă voi referi strict la Șoșoacă și Simion. Doar că nici aici treburile nu sunt mult diferite. Cu toate că 
au structuri de partid în spate, în realitate ei sunt oamenii-orchestră ai partidelor lor. Presupunând că Simion 


program pe care să-l pună în aplicare. Aţi auzit de la vreunul dintre cei care se bat pentru putere modalitatea 
în care, de exemplu, vor restructura datoria guvernamentală? Pașii pe care-i vor face pentru păstrarea 
coerentei sistemului de pensii? Modul în care vor restructura sistemul de salarizare din instituţiile statului? 
Cum vor redimensiona ministerele și care e fundamentul pe care vor face acea redimensionare? Nimic! De 
ce? Pentru că habar nu au. Când ești om-orchestră și pretinzi că știi totul, în realitate nu știi nimic. Le spun 
celor care probabil deja s-au înfierbântat că aici nu judec dacă unul sau altul este just, ci dacă are puterea de 
a schimba ceva. lar, la cum arată lucrurile, presupunând că vreunul și-ar dori să schimbe ceva, cu siguranţă 
că nu ar reuși absolut nimic. 


Situaţia de la noi o știm bine. Am fost însă surprins să constat că la fel stau lucrurile și în celelalte ţări în care 
observăm ascensiunea mișcărilor așa-zis suveraniste. Niciunul dintre partidele care vor să atace puterea nu 
are un aparat suficient de fezabil pentru a putea prelua puterea. Și, dacă are, e întâmpinat de o surpriză 
neplăcută pe care o veţi înțelege imediat. 


Ca să fie treburile clare, voi continua analiza luând ca exemplu ceea ce se petrece în Canada. De ce Canada? 
Pentru că acolo avem de-a face cu o opoziție așezată, coerentă, care are capacitatea de a prelua frâiele 
puterii. Conservatorii, avându-l în frunte pe carismaticul Pierre Poilievre, sunt pe val și, în sondaje, spulberă 
partidul lui Trudeau. Cu toate că situaţia sa politică este una precară, cu toate că sunt voci în cadrul propriului 
partid care-i cer demisia, Trudeau continuă linia radicală care i-a definit multiplele mandate. lar întrebarea 
care-i vine oricui în minte este „de ce”? Într-un fel e cât se poate de simplu. Trudeau continuă imperturbabil 
linia sa globalistă deoarece misiunea pe care o are este aceea de a face cât mai multe daune până la 
finalizarea mandatului. Canada este în pragul unei crize sistemice, deosebit de radicale. Totul este umflat cu 
pompa, astfel încât, la finalul mandatului, Trudeau de fapt va pasa cărbunele încins în mâna conservatorilor. 
Astfel, întregul lor mandat va fi unul în care vor avea de luptat cu provocările economice, uitând de celelalte 
tembelisme care trebuie corectate. În plus, factorii internaţionali vor avea grijă să pună presiune asupra 
conservatorilor, astfel încât mandatul lor să fie unul ratat. De fapt acesta este planul: pasăm puterea, îi lăsăm 
fel stă situația și în SUA. Oricât s-ar bate Trump cu cărămida în piept, singura politică pe care-o poate face 
este una de restructurare dureroasă, de reducere de cheltuieli. El moștenește o țară aflată într-un faliment 
mascat, incapabilă să se finanțeze și cu datorii care cresc de la o clipă la alta. Până și rezervele de petrol ale 
țării au fost golite, iar Biden a târât SUA într-o structură de finanţare ireversibilă pentru războiul din Ucraina, 
din care lui Trump îi va fi aproape imposibil să iasă. 


După cum bine puteţi înțelege, în zonele în care structurile politice sunt coerente, în care partidele care vin la 
putere sunt capabile inclusiv să preia frâiele puterii, acolo sunt întinse încă de pe acum anumite capcane 
pentru a struni un eventual „avânt revoluţionar” care ar putea să devieze agenda prestabilită. Cu alte cuvinte, 
ca și în primul mandat al lui Trump, cuvântul cheie al mandatului revoltaților care vor lua puterea va fi eșecul. 
Așa e programat să se întâmple. 


Ei bine, având aceste exemple, ce credeţi că se va întâmpla în noul URSS - a se citi Uniunea Europeană — 
atunci când la frâiele puterii vor fi cocoțați indivizi nesusţinuţi de vreo structură cu un minim grad de coerenţă? 


Mentionez că în analiza mea am presupus că oamenii care reprezintă suveranismul sunt onești. În realitate, 
majoritatea celor care „au priză la public” sunt agăfați suspect de statul subteran, fiind, la fel ca şi cei de acum, 
niște păpuși telecomandate. lată de ce încă din titlu v-am spus că suveranismul care ni se pregătește este, în 
realitate, o ţeapă globalistă, o farsă ca toate celelalte puse în scenă până acum. 


Așadar, dacă așteptați vreo schimbare, în mod sigur nu vă uitaţi unde trebuie. Singura schimbare reală poate 
veni strict din prăbușirea hegemonului american. Sau, mai bine spus, din resetarea sistemului de relații 
internaţionale. Dar despre acest subiect vom mai avea timpul să vorbim. Ceea ce trebuie să înțelegem este 
că, dacă la nivel internaţional se va continua ca până acum, treburile sunt așternute să se petreacă așa cum 
v-am povestit în articolul de față. 

